33. schôdza NR SR - 13.deň - B. popoludní
Dátum: 2025-04-14
Poslanec: Matovič, Igor (SLOVENSKO)
Druh vystúpenia: Vystúpenie v rozprave

38. Ďakujem pekne. Ja by som vám pripomenul, keď ste, teda teraz možno niektorí ste počúvali a tam zaznelo, že v stredu 4. decembra neukončil svoje vystúpenie pán navrhovateľ. (Povedané so smiechom.) Tak aby ste vedeli, že to bolo vtedy, kedy istý Gašpar, ktorý je obžalovaný zo šiestich závažných zločinov a čaká vlastne na spravodlivý súd, tak ten mi zobral vtedy slovo, keď som si dovolil povedať, že vydal Policajný zbor do rúk mafie . Za to ma odtiaľto vykázal a zobral mi dva mesačné platy. Pri predkladaní tohto návrhu zákona, ktorý riešil obrovskú nespravodlivosť voči rodinám, a to nespravodlivosť, ktorú tu spáchala súčasná vládna koalícia, kedy okradli státisíce rodín o daňové bonusy. Tým, čo tu táto vládna koalícia, kedy okradli státisíce rodín o daňové bonusy, tým, čo tu táto vládna koalícia odhlasovala pred rokom aj štyrmi mesiacmi, rokom aj piatimi mesiacmi, tak okradli rodiny na Slovensku dokopy o 600 mil. eur len v jednej jedinej položke, a to daňový bonus na dieťa. Preto my sme si dovolili predložiť že návrh zákona, ktorý je takým lakmusovým papierikom a testom, teda že či tí, ktorí nám dnes vládnu a ktorí v čase, kedy sme presadzovali v našom hnutí návrh o 200 eurách na dieťa, strašne rozprávali, že ako je to nefér nastavené, lebo tie chudobnejšie rodiny nedosiahnu na plnú výšku toho daňového bonusu, ale zároveň aj áno, aj naši opoziční kolegovia, ktorí tu dnes sedia spolu, spolu s nami v laviciach, kritizovali z tohto istého uhla tento návrh, že to nie je, nie je dobre vypočítané a že tie chudobnejšie rodiny nedosiahnu na plnú výšku daňového bonusu, a koniec koncov vlastne strana SaS kvôli týmto 200 eur na dieťa, že sme presadili tu v parlamente, aj povalila Hegerovu vládu, takže aj na to by sme nemali zabúdať. A myslím si, že je každému súdnemu človeku to pripadá veľmi teda minimálne trápne, že kvôli tomu, že schválite niečo, čo pomôže rodinám s deťmi, povalíte vládu a vlastne prestriete červený koberec mafii. Ale to už je jednoducho história, ktorú, ktorú nezmeníme naším hlasovaním, ale čo zmeniť môžeme, je to, že rodinám vrátime túto podporu späť. A my, aby vám sa to teda ľahšie za tento návrh zákona hlasovalo, tak sme ho napísali tak, aby ste to zvládli, aby sa vám to ľahšie robilo, aby to bolo v súlade s tým, čo ste hovorili takto pred tromi rokmi, kedy sme presadzovali návrh o zavedení 200 eur na dieťa, to znamená 60 eur prídavok na dieťa a 140 eur daňový bonus na dieťa. Čiže napísali sme to tak, aby teda ste mohli všetci aj v opozícii, aj v koalícii s kľudným svedomím hlasovať, tak ako ste po tom volali, že by mal byť omnoho vyšší radšej prídavok na dieťa a nižší daňový bonus, takže my sme sa prispôsobili vášmu volaniu, takže máte teraz, sami ste nastavili daňový bonus na 100 eur na dieťa. Do toho nesiahame, lebo ten je v podstate zásluhový, ten majú iba rodiny, alebo teda na dieťa, ktorého rodičia pracujú alebo aspoň jeden rodič pracuje, ale navrhujeme zvýšiť prídavok na dieťa zo 60 eur na 100 eur. To nie je zásluhové. To patrí každej rodine, na každé dieťa, bez ohľadu na to, kde ten rodič funguje, či má tú možnosť, alebo nemá tú možnosť, či má tú schopnosť, alebo nemá tú schopnosť sa zamestnať. A áno, to znamená, že aj 100 eur na dieťa pri prídavku na dieťa by čerpali aj rodiny, ktorých rodičia nepracujú alebo v ktorých jeden keď vychováva dieťa jeden rodič nepracuje alebo teda áno, aj na dieťa, ktoré je zdravotne ťažko postihnuté, ktoré napríklad 24 hodín denne, 7 dní v týždni ten rodič alebo rodičia opatrujú, a tým pádom úplne objektívne nemôžu byť zamestnaní. Rovnako prídavok na dieťa čerpá aj matka, alebo teda rodičia, keď sú rodičia na materskej dovolenke, prepytujem (poedané so smiechom), lebo to dovolenka to určite nie je. Ale takisto aj keď sú rodičia na rodičovskom, alebo teda čerpajú rodičovské. To znamená počas tej rannej výchovy dieťaťa, kedy z objektívnych dôvodov, teda či už jeden rodič, alebo možno aj dvaja rodičia nemôžu byť zamestnaní, lebo sa venujú výchove detí. Takže pre nás je to, ako som povedal, taký lakmusový papierik, aby sme si vás otestovali, že ako vážne ste teda mysleli, že to myslíte dobre s tými chudobnejšími rodinami alebo s tými nízkopríjmovými rodinami, keď ste teda nás kritizovali za 140-eurový daňový bonus a hovorili ste teda, že nie, nie, nie – nezvyšovať daňový bonus, ale zvýšiť prídavok na dieťa . Napísali sme to presne tak, ako ste chceli. Keď to chcem povedať trošku pejoratívne, tak ako ste mudrovali – a teraz sa ukáže, či ste to teda vtedy len divadlo hrali , alebo ste to mysleli vážne. Keď ten návrh zákona podporíte, klobúk dole, poviem si, že naozaj ste to mysleli vážne a stojíte si za tou vašou kritikou, a keď ten návrh zákona nepodporíte, tak budeme rad radom od všetkých politických strán v tomto parlamente, či koaličných, alebo opozičných, vedieť, že ste vlastne hrali len také divadlo pred vašimi voličmi a potrebovali ste kritizovať čokoľvek a len ste mudrovali, ale v skutočnosti ste to tak vôbec nemysleli. Takže nie často sa stáva, že vám vlastne niekto predloží návrh zákona, ktorý vám číta, číta doslova z pier. My sme vám odčítali z pier, tak ako ste navrhovali, tak to predkladáme. No a teraz sa ukáže, ako ste to s ľuďmi mysleli, teda či ste ich podviedli, alebo ste naozaj na nich mysleli a vám na nich záležalo. Budem veľmi rád, ak podporíte tento návrh.